# 2025eko Eurovision Abesti Lehiaketa

2025eko Eurovision Abesti Lehiaketa Eurovision Abesti Lehiaketaren 69. edizioa izango da. Basilean (Suitza) egitekoa da, 2024ko lehiaketan herrialdeak lortutako garaipenaren ondoren, Nemoren "The Code" abestiarekin. Europako Irrati-Telebista Batasunak (EBU) eta Suitzako Irrati-Telebista Korporazioak (SRG SSR) antolatutako lehiaketa St. Jakobshalle estadioan egingo da. Bi finalerdi izango dira maiatzaren 13an eta 15ean, eta final bat 2025eko maiatzaren 17an. Hazel Brugger komikoak eta Sandra Studer abeslariak aurkeztuko dituzte hiru zuzenekoak, eta Michelle Hunziker aurkezle eta modeloa batuko da finalerako.
37 herrialdek parte hartuko dute lehiaketan, Montenegro bi urteko hutsunearen ondoren itzuliko delarik. Hasiera batean, Moldaviak parte hartzeko asmoa zuen, baina gero atzera egin zuen arrazoi ekonomikoengatik eta bere selekzio nazionalaren hautemandako kalitateagatik.

## Kokalekua

2025eko lehiaketa Basilean (Suitza) egitekoa da, herrialdeak 2024ko lehiaketan lortutako garaipenaren ondoren, Nemok interpretatutako "The Code" abestiarekin. Hirugarren aldia izango da Suitzak lehiaketa antolatzen duena, aurretik 1956ko inaugurazio lehiaketarako eta 1989ko lehiaketarako egin baitzuen, Luganon eta Lausanan hurrenez hurren. Lehiaketarako aukeratutako lekua 12.400 eserlekuko St. Jakobshalle da, barruko kirol eta kontzertu ekitaldietarako egoitza gisa balio duena. Arena Basel-Landschafteko Münchenstein udalerrian dago, Basel-Stadteko mugaren ondo-ondoan.
Messe eta Congress Center Basel gunean lehiaketarekin lotutako hainbat ekitaldi egingo dituzte. Bertan kokatuko dira Eurovision Auzoa, lehiaketako parte-hartzaileen eta tokiko artisten emanaldiak hartzen dituena, eta baita publiko orokorrarentzako zuzeneko ikuskizunen proiekzioak ere; EuroClub, lehiaketetako parte-hartzaileen jaialdi ofizialak eta emanaldi pribatuak hartzen dituena; eta "Alfonbra Turkesa" ekitaldia 2025eko maiatzaren 11n, non lehiatzaileak eta haien ordezkaritzak akreditatutako prentsaren eta zaleen aurrean aurkezten diren, eta, ondoren, inaugurazio-ekitaldia ematen den. St. Jakob-Park-ek finalaren proiekzioa egingo du Eurovisioneko iraganeko artisten emanaldiekin batera, sarrera publikoarentzat kobratuta; estadioa zuzeneko emankizunean ere agertuko da. Eurovision kalea Stäinevorstadten kokatuko da.

## Herrialde parte-hartzaileak

Eurovision Abesti Lehiaketan parte hartzeko hautagaitzak EBUko kide den emisore nazional bat behar du, lehiaketa Eurovision sarearen bidez jaso eta zuzenean nazio mailan emititzeko gai dena. EBUk lehiaketan parte hartzeko gonbidapenak igortzen dizkie kide guztiei.
2024ko abenduaren 12an, EBUk hasiera batean iragarri zuen 38 herrialdek parte hartuko zutela 2025eko lehiaketan. Horien artean dago Montenegro, bi urtez lehiaketatik kanpo egon ondoren itzultzeko prest dagoena. 2025eko urtarrilaren 22an, Moldaviak bere erretiratzea iragarri zuen, eta, horrela, parte hartzen zuten herrialdeen kopurua 37ra murriztu zen.
2025eko otsailean, leihaketan aurretik parte hartu duen bi artista itzultzear dira: Nina Žižić, 2013an Montenegro ordezkatu zuena Who See bikotearekin batera, eta Justyna Steczkowska, 1995ean Polonia ordezkatu zuena. Hau artista beraren bi parte hartzeren artean inoiz izandako denborarik luzeena da: 1995eko finalaren eta 2025eko finalerdiaren artean zehazki 30 urte daude, biak maiatzaren 13an ospatu baitziren.
| Herrialdea | Artista | Abestia | Hizkuntza | Euskarazko itzulpena | Egilea(k) |
| Albania | Shkodra Elektronike | "Zjerm" | Albaniera | Sua | Beatriçe Gjergji, Kolë Laca |
| Alemania | Abor & Tynna | "Baller" | Alemana | Tiro egin | Alexander Hauer, Attila Bornemisza, Tünde Bornemisza |
| Armenia | Parg | "Survivor" | Ingelesa | Biziraulea | Alex Wilke, Armen Paul, Benjamin Alasu, Eva Voskanian, Joshua Curran, Martin Mooradian, Pargev Vardanyan, Thomas G:son |
| Australia | Go-Jo | "Milkshake man" | Ingelesa | Irabiakien gizona | Amy Sheppard, George Sheppard, Jason Bovino, Marty Zambotto |
| Austria | JJ | "Wasted love" | Ingelesa | Xahututako maitasuna | Johannes Pietsch, Teodora Špirić |
| Azerbaijan | Mamagama | "Run with U" | Ingelesa | Zurekin korrika egin | Hasan Hayadar, Roman Zee, Sefael Mishiyev |
| Belgika | Red Sebastian | "Strobe lights" | Ingelesa | Argi estroboskopikoak | Ameerah Roelants, Billie Bentein, Seppe Herreman, Willem Vanderstichele |
| Danimarka | Sissal | "Hallucination" | Ingelesa | Aluzinazioa | Chris Rhode-Frisk, Lina Spangsberg, Linnea Deb, Malthe Johansen, Marcus Winther-John, Melanie Wehbe |
| Erresuma Batua | Remember Monday | "What the hell just happened?" | Ingelesa | Zer arraio gertatu da? | Charlotte Steele, Holly-Anne Hull, Julie Aagaard, Kes Kamara, Lauren Byrne, Sam Brennan, Thomas Stengaard, Tom Hollings |
| Eslovenia | Klemen | "How much time do we have left" | Ingelesa | Zenbat denbora geratzen zaigu | Klemen Slakonja, Maja Slatinšek, Ryan Small |
| Espainia | Melody | "Esa diva" | Gaztelania | Diba hori | Alberto Lorite, Melodía Ruiz Gutiérrez |
| Estonia | Tommy Cash | "Espresso macchiato" | Ingelesa, italiera | Espresso Macchiato | Tomas Tammemets, Johannes Naukarinen |
| Finlandia | Erika Vikman | "Ich komme" | Finlandiera | Banator | Christel Roosberg, Jori Roosberg |
| Frantzia | Louane | "Maman" | Frantsesa | Ama | Anne Peichert, Tristan Salvati |
| Georgia | Mariam Shengelia | "Freedom" | Georgiera, ingelesa | Askatasuna | Buka Kartozia, Keti Gabisiani |
| Grezia | Klavdia | "Asteromáta" | Greziera | Begi izardunak | Arcade, Klavdia Papadopoulou |
| Herbehereak | Claude | "C'est la vie" | Ingelesa, frantsesa | Bizitza da | Arno Krabman, Claude Kiambe, Joren van der Voort, Léon Palmen |
| Irlanda | EMMY | "Laika party" | Ingelesa | Laikaren festa | Emmy Kristine Guttulsrud Kristiansen, Erlend Guttulsrud Kristiansen, Henrik Østlund, Larissa Tormey, Truls Marius Aarra |
| Islandia | VÆB | "RÓA" | Islandiera | Arraun egin | Gunnar Björn Gunnarsson, Hálfdán Helgi Matthíasson, Ingi Þór Garðarsson, Matthías Davíð Matthíasson |
| Israel | Yuval Raphael | "New day will rise" | Ingelesa, frantsesa, hebreera | Egun berri bat altxatuko da | Keren Peles |
| Italia | Lucio Corsi | "Volevo essere un duro" | Italiera | Gogorra izan nahi nintzen | Lucio Corsi, Tommaso Ottomano |
| Kroazia | Marko Bošnjak | "Poison cake" | Ingelesa | Pozoi-tarta | Bas Wissink, Ben Pyne, Emma Gale, Filip Majdak, Marko Bošnjak |
| Letonia | Tautumeitas | "Bur man laimi" | Letoniera | Alaitasunari abestia | Asnate Rancāne, Aurēlija Rancāne, Gabriēla Zvaigznīte, Laura Līcīte |
| Lituania | Katarsis | "Tavo akys" | Lituaniera | Zure begiak | Lukas Radzevičius |
| Luxenburgo | Laura Thorn | "La poupée monte le son" | Frantsesa | Panpina soinuan gora doa | Julien Salvia, Ludovic-Alexandre Vidal |
| Malta | Miriana Conte | "Serving" | Ingelesa | Zerbitzatzen | Benjamin Schmid, Matthew "Muxu" Mercieca, Miriana Conte, Sarah Evelyn Fullerton |
| Montenegro | Nina Žižić | "Dobrodošli" | Montenegroera | Ongi etorri | Boris Subotić, Darko Dimitrov, Violeta Mihajlovska Milić |
| Norvegia | Kyle Alessandro | "Lighter" | Ingelesa | Metxeroa | Adam Woods, Kyle Alessandro |
| Polonia | Justyna Steczkowska | "Gaja" | Poloniera, ingelesa, proto-eslaviera | Amalurra | Dominic Buczkowski-Wojtasek, Emilian Waluchowski, Justyna Steczkowska, Patryk Kumór |
| Portugal | NAPA | "Deslocado" | Portugesa | Atzerriratuta | João Lourenço Gomes, João Rodrigues, Diogo Góis, Francisco Sousa, André Santos, Guilherme Gomes |
| San Marino | Gabry Ponte | "Tutta l'Italia" | Italiera | Italia guztia | Andrea Bonomo, Edwyn Roberts, Gabry Ponte |
| Serbia | Princ | "Mila" | Serbiera | Mila | Dušan Bačić |
| Suedia | KAJ | "Bara bada bastu" | Finlandiako suediera | Har ezazu sauna bat | Anderz Wrethov, Axel Åhman, Jakob Norrgård, Kevin Holmström, Kristoffer Strandberg, Robert Skowronski |
| Suitza | Zoë Më | "Voyage" | Frantsesa | Bidaia | Emily Middlemas, Tom Oehler, Zoë Alina Kressler |
| Txekia | ADONXS | "Kiss kiss goodbye" | Ingelesa | Musu, musu, agur | Adam Pavlovčin, Adriano Lopes da Silva, George Masters-Clark, Ines Coulon, Lorenzo Calvo, Michaela Charvátová, Ronald Janeček |
| Ukraina | Ziferblat | "Bird of pray" | Ukrainera, ingelesa | Txori harraparia | Valentyn Leshchynskyi, Danylo Leshchynskyi, Fedir Khodakov |
| Zipre | Theo Evan | "Shh" | Ingelesa | Shh | Dimitris Kontopoulos, Elsa Søllesvik, Lasse Nymann, Linda Dale |

### Beste herrialde batzuk

Andorran, Bosnia eta Herzegovinan eta Eslovakian EBUko kide diren irratiek ez parte hartzea baieztatu zuten EBUk parte-hartzaileen zerrenda iragarri aurretik. Mazedoniako MRT sareak herrialdea lehiaketara itzultzeko aukera aztertu zuen, Eurovision zaleen mezu elektroniko bati erantzunez, 2024ko urrian hori egiteko eskatuz; Ipar Mazedonia, azkenean, ez zen 2025eko parte-hartzaileen behin betiko zerrendan agertu. Kosovoko RTK hedatzailearen zuzendari nagusi Shkumbin Ahmetxhekaj-ek gutun formal bat bidali zion EBUri 2024ko ekainean, Kosovok 2025ean lehiaketan debutatzeko gonbidapena eskatuz; hau EBUren Batzar Nagusiak baztertu zuen 2024ko uztailean.

### Diseinu bisuala eta eszenikoa

2024ko abenduaren 16an, SRG SSRk 2025eko lehiaketarako arte tematikoa eta eszenografia aurkeztu zituen. Arte tematikoa, "Unity Forms Love" (Batasunak Maitasuna Eratzen Du) izenekoa, "Eurovision bihotzaren" kolore begiko miniaturetan eraikia dago, tonu erdiko pixelazio efektua emulatzeko antolatua, "Eurovision Abesti Leihaketak hau batutako eta ospatzeko batutako milioika lagun" sinbolizatuz. Florian Wieder produkzio-diseinatzaile alemaniarrak eratu zuen bigarren urtez jarraian, eta, aurretik, zazpi lehiaketaren ikusgaiak diseinatu zituen. Suitzako mendietan eta hizkuntza-aniztasunean inspiratuta dago eszenatokia, ikus-entzuleen eremu iraunkorrean hedatzen den erdiko luzapen batek nabarmenduta eta LED arku batez inguratuta.

## Formatua
### 1. finalerdia

Lehen finalerdia 2025eko maiatzaren 13an izango da, 21:00etan. Hamabost herrialde lehiatuko dira, eta horietaz gain, Italiak, Espainiak, Suitzak, eta "Munduko gainerako herrialdeek" bozkatuko dute.
2025eko Eurovision Abesti Leihaketako lehen finalerdiko partaideak :
| Ordena | Herrialdea | Artista | Abestia |
| Lehen erdia | Eslovenia | Klemen | "How much time do we have left" |
| Lehen erdia | Estonia | Tommy Cash | "Espresso macchiato" |
| Lehen erdia | Islandia | Væb | "Róa" |
| Lehen erdia | Polonia | Justyna Steczkowska | "Gaja" |
| Lehen erdia | Portugal | NAPA | "Deslocado" |
| Lehen erdia | Suedia | KAJ | "Bara bada bastu" |
| Lehen erdia | Ukraina | Ziferblat | "Bird of Pray" |
| Bigarren erdia | Albania | Shkodra Elektronike | "Zjerm" |
| Bigarren erdia | Azerbaijan | Mamagama | "Run with U" |
| Bigarren erdia | Belgika | Red Sebastian | "Strobe Lights" |
| Bigarren erdia | Herbehereak | Claude | "C'est la vie" |
| Bigarren erdia | Kroazia | Marko Bošnjak | "Poison cake" |
| Bigarren erdia | Norvegia | Kyle Alessandro | "Lighter" |
| Bigarren erdia | San Marino | Gabry Ponte | "Tutta l'Italia" |
| Bigarren erdia | Zipre | Theo Evan | "Shh" |

### 2. finalerdia

Bigarren finalerdia 2025eko maiatzaren 15ean izango da, 21:00etan. Hamasei herrialde lehiatuko dira, eta horietaz gain Frantziak, Alemaniak, Erresuma Batuak eta "Munduko gainerako herrialdeek" bozkatuko dute.
2025eko Eurovision Abesti Leihaketako bigarren finalerdiko partaideak :
| Ordena | Herrialdea | Artista | Abestia |
| Lehen erdia | Armenia | Parg | "Survivor" |
| Lehen erdia | Australia | Go-Jo | "Milkshake Man" |
| Lehen erdia | Austria | JJ | "Wasted Love" |
| Lehen erdia | Grezia | Klavdia | "Asteromata" |
| Lehen erdia | Irlanda | Emmy | "Laika Party" |
| Lehen erdia | Letonia | Tautumeitas | "Bur man laimi" |
| Lehen erdia | Lituania | Katarsis | "Tavo akys" |
| Lehen erdia | Montenegro | Nina Žižić | "Dobrodošli" |
| Bigarren erdia | Danimarka | Sissal | "Hallucination" |
| Bigarren erdia | Finlandia | Erika Vikman | "Ich komme" |
| Bigarren erdia | Georgia | Mariam Shengelia | "Freedom" |
| Bigarren erdia | Israel | Yuval Raphael | "New day will rise" |
| Bigarren erdia | Luxenburgo | Laura Thorn | "La poupée monte le son" |
| Bigarren erdia | Malta | Miriana Conte | "Serving" |
| Bigarren erdia | Serbia | Princ | "Mila" |
| Bigarren erdia | Txekia | Adonxs | "Kiss Kiss Goodbye" |

### Finala

Finala 2025eko maiatzaren 17an izango da, 21:00etan. Hogeita sei herrialdek hartuko dute parte finalean: Suitza herrialde anfitrioia, "Bost Handiak", eta bi finalerdietako bakoitzeko hamar sailkapen onenak. Epaimahaia eta telebotoa duten hogeita hamazazpi herrialde parte-hartzaileek eta "Munduko gainerako herrialdeak" onlineko boto agregatuaren bidez parte hartzen ez duten herrialdeek bozkatuko dute finalean.
* 1 2 «Basel will host Eurovision Song Contest 2025» Eurovision.tv (European Broadcasting Union (EBU)) 30 August 2024.
* 1 2 (Ingelesez) Eurovision 2025: 38 broadcasters participating in Basel. European Broadcasting Union 12 December 2024.
* 1 2 (Errumanieraz) Ultima oră! Republica Moldova nu va participa la Eurovision 2025. Teleradio-Moldova (TRM) 22 January 2025.
* ↑ Txantiloi:De-CH Thommen, Isabelle. (4 September 2024). «So gross wird der Basler ESC: WC für 62'000 Franken, 700 Freiwillige und Party ohne Ende» Basler Zeitung.
* ↑ (Ingelesez) «Arena plus» Eurovision.tv (EBU) 20 January 2025.
* ↑ (Ingelesez) Bird, Lisa. (30 August 2024). «Basel reveals more locations for Eurovision 2025» ESCXTRA.com.
* ↑ (Italieraz) Dammacco, Beppe. (31 August 2024). «Eurovision 2025: investimento da 35 milioni di Franchi e Arena Plus, i dettagli dietro la scelta di Basilea» Eurofestival News.
* ↑ (Ingelesez) Lahav, Doron. (8 December 2024). «Nina Žižić Will Represent Montenegro at Eurovision 2025 With 'Dobrodošli'» ESCBeat.
* ↑ (Ingelesez) Granger, Anthony. (8 April 2024). «Slovakia: RTVS Will Not Participate in Eurovision 2025 Due to Budget Cuts» Eurovoix.
* ↑ (Ingelesez) Jiandani, Sanjay. (12 August 2024). «Slovakia: STVR will not participate at Eurovision 2025» ESCToday.
* ↑ (Ingelesez) Jiandani, Sanjay. (26 June 2024). «Andorra: RTVA will not compete at Eurovision 2025» ESCToday.
* ↑ (Ingelesez) Jiandani, Sanjay. (17 July 2024). «Bosnia & Herzegovina: BHRT will not participate at Eurovision 2025» ESCToday.
* ↑ (Ingelesez) Granger, Anthony. (30 October 2024). «North Macedonia: MRT Program Council to Discuss Eurovision 2025 Participation» Eurovoix.
* ↑ (Albanieraz) «RTK aplikon që të ftohet në Eurovizion 2025» Radio Television of Kosovo 12 June 2024.
* ↑ Stephenson, James. (13 June 2024). «Kosovo: RTK Requests Invitation to Eurovision 2025» Eurovoix.
* ↑ (Albanieraz) Limani, A.. (9 August 2024). «Kërkesa e RTK-së për pjesëmarrje në Eurovision merr përgjigje negative» Zëri.
* ↑ Stephenson, James. (9 August 2024). «Kosovo: Application for Eurovision 2025 Rejected» Eurovoix.
* ↑ (Ingelesez) «Eurovision 2025: Visuals, stage and ticketing info revealed» Eurovision.tv (EBU) 16 December 2024.
* ↑ Erni, Adrian. (16 December 2024). Eurovision Song Contest 2025: stage design, visual and audio identity, partners and ticketing revealed. SRG SSR.
* ↑ (Ingelesez) Dijk, Sem Anne Van. (16 December 2024). «Eurovision 2025: Contest Stage & Branding Revealed» Eurovoix.
* 1 2 3 «Eurovision Calendar 2025» Eurovision.tv (European Broadcasting Union (EBU)) 13 March 2019.
* 1 2 (Ingelesez) «Eurovision 2025: Semi-Final Draw results» Eurovision.tv (EBU) 2025-01-28.